"फिर सवाल यह भी है कि जगन की कई कंपनियों में से केवल समाचार पत्र और टीवी चैनल को ही निशाना क्यों बनाया गया. हमें संदेह है की यह करवाई राजनैतिक कारणों से की गई है". अभी बैंक खातों के ज़ब्त होने के धक्के से यह कम्पनियाँ संभली भी नहीं थीं कि राज्य सरकार ने साक्षी समाचार पत्र और टीवी चैनल को सरकारी विज्ञापन देने पर भी प्रतिबन्ध लगा दिया है. इस संबंध में गुरुवार को एक सरकारी आदेश जारी किया गया. सूचना विभाग के अधिकारियों का कहना है कि सीबीआई की ओर से बैंक खाते ज़ब्त किए जाने, अभियोग पत्र अदालत में दाखिल पेश करने के आरोप के मद्देनजर ही विज्ञापन बंद करने का फैसला किया गया है.